Praksisforberedende uke

Studentene forbereder seg til kliniske praksisstudier ved obligatorisk deltakelse på praksisforberedende uke i samarbeid med høgskolens fagpersonale. Praksisforberedende uke er en del av praksis og gjennomføres siste uke i forkant av alle perioder med kliniske praksisstudier.

Praksisstudier skal være planlagt og målrettet. Det forutsetter at studentene blir veiledet. 

Veiledning blir gitt av høgskolens fagpersonale (kontaktlærer) og yrkesutøver ved praksisstedet (praksisveileder) med relevant utdanning innenfor den profesjon studentene utdanner seg innenfor. Det vil si sykepleier.

Studentene skal gjennom praksisstudiene utvikle praktiske og tekniske ferdigheter, trenes i å vurdere det arbeidet de selv utfører samt opparbeide erfaring som de kan begrunne ut fra faglige kriterier.

